એવું આ દેશની કોઈ દીકરી સાથે ન થાય એજ મારી પ્રાર્થના ! વિજયે માઇક હાથમાં લઈને બધાને રેલીનો રૂટ સમજાવ્યો. રેલી શરું થઈ, સૌથી આગળ વિજય અને સંધ્યા હતાં અને એમની સાથે બધા જ યુવાનો હતાં. શહેરના લોકો રેલી જોવા માટે આખી રાત જાગતાં રહ્યા અને કેટલાક લોકો રેલી પર ફૂલો નાંખી રહ્યા હતાં. રેલી આશરે બે-ત્રણ કિલોમીટર લાંબી હતી અને ચારે બાજુ પોલીસ સુરક્ષા પણ હતી. દેશની બધી જ ન્યૂઝ ચેનલ પર અસ રેલી લાઈવ આવતી હતી. હમ કમઝોર નહીં હૈ… ના નારા સાથે હજારો સ્ત્રીઓ આગળ વધતી હતી. આખી રાત આખા શહેરમાં ભ્રમણ કર્યા બાદ સવારે પાંચ વાગ્યે કાર્યક્રમ પૂરો થયો અને એક રાતમાં જ સંધ્યા અને એના પાંચ મિત્રો સેલિબ્રિટી બની ગયા હતા અને આખા શહેરે સ્ત્રી શક્તિને પોતાની આંખોથી જોઈ હતી. સવારના પાંચ વાગ્યે સંધ્યા વિજયને ભેટી પડી અને રડતાં રડતાં કહ્યું, વિજય આપણને સક્સેસ મળી ગઈ, હવે કોઈ પણ વ્યક્તિ સ્ત્રીને હવસખોરની જેમ નહીં જુએ !